OpenLLM-France/wikimedia huggingface dataset:
# Sallent de Nargó

Sallent de Nargó (localment conegut com a Sellent) és un poble (42 habitants el 2006) del municipi alturgellenc de Coll de Nargó. Està situat a 1.000 m d'altitud, al vessant sud de la serra de Sant Joan, damunt la riba esquerra del riu de Sallent. El nom del poble podria haver-se originat en un salt d'aigua molt vertical i alt que hi ha en el proper pla de l'Estany.
El lloc és esmentat en l'acta de consagració de la catedral de la Seu d'Urgell, a la qual pertanyia per donació del comte d'Urgell el 997. En els temps moderns va formar part del municipi de Montanissell, fins que aquest va ser absorbit pel de Coll de Nargó.
De població disseminada, en el nucli urbà es troba l'església dedicada a Sant Salvador d'Horta, romànica originalment, però molt desfigurada per ampliacions posteriors, i a prop del poble es conserva la valuosa església romànica de sant Maximí 42° 10′ 55″ N, 1° 13′ 01″ E﻿ / ﻿42.18194°N,1.21694°E﻿ / 42.18194; 1.21694. Els dos sants són els patrons de Sellent i els són dedicades les festes majors.
A la seva rodalia s'ha trobat el jaciment d'esquelets de l'edat del bronze anomenat Senyora de les Muntanyes, en la cova de la Roca de les Set Comelles.

## Enllaços externs

* Plana web dedicada al poble
# Dalmau VIII de Rocabertí

Dalmau VIII de Rocabertí i Ferrandis d'Híxar, fou vescomte de Rocabertí i de Peralada des de 1403 a 1454. Fill del vescomte Jofre VI de Rocabertí i de Isabel Ferrandis d'Híxar i de Mexía. Era molt jove quan va morir el seu pare i d'aquesta manera es va estalviar tot el procés successori a la mort de Martí l'Humà. En el Parlament de Peralada de 1410 foren els seus cosins els Rocabertí de Cabrenys, Guerau Galceran de Rocabertí i Guillem Hug de Rocabertí qui el representaren, ja que n'eren els tutors; tots foren en un principi urgellistes, però quan s'entronà la nova dinastia Trastàmara no tingueren cap problema en acceptar-la.
El 1420 participà en l'expedició que sortí del port dels Alfacs sota el comandament d'Alfons el Magnànim i que es dirigia a Sardenya i Còrsega, on participà la flor i nata de la noblesa catalana. També fou l'encarregat d'acomiadar el rei el 1424 quan aquest marxà el primer cop a Nàpols. El 1432 fou ell mateix, com a patró d'una galera, qui participà en una armada que atacà l'illa de Gerba. Amb tot, aquests serveis militars al rei, no tenien el seu referent a les corts, on sempre es mostrà oposat als designis reials, com la majoria de la noblesa, fet que li provocà fins i tot la presó en les corts de 1447.
El 1416, un cop morta la seva tia Joana de Rocabertí, el rei Alfons li atorgà el castell de Requesens, la vila rossellonesa de Vinçà i la baronia de Verges, per tal de renunciar a l'herència del comtat d'Empúries que segons disposició testamentària havia d'anar a parar als Rocabertí.

## Núpcies i descendència

Dalmau es casà tres vegades:
* El 1416 amb Beatriu de Montcada, baronessa d'Anglesola i filla de Guillem Ramon de Montcada i de Luna, baró d'Aitona, va tenir els següents fills:
** Jofre VII de Rocabertí, el seu hereu.
** Dalmau Climent de Rocabertí, abat de Bellcaire.
** Rafaela de Rocabertí i de Montcada.
* Vers 1430, amb Blanca de Cruïlles, dels Cruïlles de Llagostera. Amb els següents fills:
** Martí Joan de Rocabertí, baró de Verges.
** Elisabet, monja de Jonqueres.
** Beatriu
* Esclarmonda de Fenollet
# Internet Assigned Numbers Authority

La Internet Assigned Numbers Authority (IANA) és una entitat privada sense ànim de lucre estatunidenca que supervisa globalment l'assignació d'adreces IP, la gestió dels servidors arrel DNS, i altres assignacions dintre dels protocols d'internet. És gestionada per ICANN.
Abans de la creació de la ICANN per aquest fi l'any 1998, la IANA fou administrada principalment per Jon Postel a l'Institut de Ciències de la Informació (ISI) de la Universitat del Sud de Califòrnia (USC), en virtut d'un contracte que tenia la USC/ISI amb el Departament de Defensa dels Estats Units, fins que la ICANN va ser creada per assumir la responsabilitat en virtut d'un contracte del Departament de Comerç dels Estats Units.

## Referències

* ↑ «About IANA - Introduction to IANA». IANA.org. [Consulta: 17 desembre 2011].
* ↑ B. Carpenter, F. Baker, M. Roberts. «MoU Between IETF and ICANN concerning IANA». IETF, 01-06-2000.

## Enllaços externs

* Internet Assigned Numbers Authority - Lloc web oficial (anglès)
# Çarşı

Beşiktaş Çarşı Grubu, conegut simplement com Çarşı, és el principal grup d'aficionats esportius radicals del Beşiktaş Jimnastik Kulübü. És conegut pel seu compromís politicosocial i els seus tifos i cants, en especial a l'İnönü Spor Kompleksi.
Çarşı va ser un actor social mobilitzador important durant les protestes del 2013 a Turquia contra el president Recep Tayyip Erdogan.

## Història

Çarşı significa literalment «mercat» en turc. A la dècada del 1980, els joves del districte de Beşiktaş, a prop del Bòsfor, que donaven suport a Beşiktaş JK es trobaven sovint al voltant del basar situat al centre del barri. Aquest estil de vida els va portar a fundar el grup amb el nom de Çarşı el 1982.
Çarşı es va formar la temporada 1981–82 i la seva fama va començar a estendre's a la dècada del 1990. No té una estructura homogènia i no està format per un determinat grup de persones amb una identitat específica. En el grup es reuneixen persones de diferents orígens socials i ètnics i entorns culturals que donen suport a maneres de pensar d'esquerra en termes de política i ideologia.
Els dies de partit es poden veure els aficionats amb samarretes blanc i negre als restaurants i bars de peix del mercat abans d'anar cap a l'estadi. A Istanbul, els aficionats viuen tant al costat europeu com asiàtic del Bòsfor. Els habitants de la part asiàtica viatgen a l'estadi majoritàriament amb els ferris des dels districtes de Kadıköy i Üsküdar.
Çarşı utilitza alguns símbols per a expressar les seves opinions. Un d'ells és una forma derivada de la lletra A encerclada, tal com s'utilitza en el moviment anarquista. Tanmateix, Çarşı afirma que van remodelar el símbol estirant els extrems baixos de la lletra per a mostrar la diferència com a símbol de l'ànima rebel (en turc, Asi Ruh).

## Referències

* ↑ «Çocuklar inanın» (en turc). hurriyet.com.tr, 25-04-2006.
* ↑ Gurmen, Esra; Özbiçer, Esra Gürmen, Photos: Ekin. «Talking to the Bulldozer-Hijacking Soccer Fans About Their Role in the Turkish Uprising» (en anglès), 18-06-2013. [Consulta: 6 octubre 2023].
* ↑ Villalón, Lara; Doğan, Pelin. «Çarşı: el grupo de hinchas anarquistas que el Gobierno turco acusa de terrorismo» (en castellà), 27-01-2016. [Consulta: 6 octubre 2023].
* 1 2 «Çarşı'nın Yürüyüşü» (en turc). ligtv.com.tr.
* ↑ «Çarşı Nedir?» (en turc). forzabesiktas.com.
* ↑ «Çarşı, savaşa karşı» (en turc). radikal.com.tr, 17-02-2003.
* ↑ «Beşiktaş:2 – Galatasaray:1 (Maç Sonucu)» (en turc). milliyet.com.tr, 03-03-2007.
* ↑ «Beşiktaş:2 – Galatasaray:1 (Maç sonucu)» (en turc). , 03-03-2007.
* ↑ «Beşiktaş: 2 – Galatasaray: 1» (en turc). , 04-07-2007.
* ↑ «Çarşı Cinlere de Karşı» (en turc). ntvspor.net, 26-02-2008.

## Bibliografia

* Dikici, Sema. Çarşı: Başka Bir Taraftarlık (en turc). Turkey: Dipnot Yayınları, 2009. ISBN 978-975-080-456-4.
* Dikici, Sema. Futbol 3 F (en turc). Turkey: Sinemis, 2015. ISBN 978-605-4566-34-1.
* Kana, Ersin. Asi Ruh (en turc). Turkey: New Age Yayınları, 2008. ISBN 9789756131015.
# Txulim (desambiguació)

«Txulim» té aquests significats:
* Txulim (poble): poble turquès que viu a la zona de la Sibèria.
* Txulim: llengua parlada per aquest poble.
* Riu Txulim: Riu de Sibèria
# Antígon de Cime

Antígon de Cime（grec antic: Ἀντίγονος, llatí: Antigonus), fou un escriptor grec de Cime (Àsia Menor) que va escriure sobre agricultura. L'esmenten Plini el Vell, Marc Terenci Varró i Luci Juni Moderat Columel·la.

## Referències

* ↑ Antigonus of Cumae a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 188
# Notropis chihuahua

Notropis chihuahua és una espècie de peix cipriniforme de la família dels ciprínids.

## Morfologia

Els mascles poden assolir els 8 cm de longitud total.

## Distribució geogràfica

Es troba al sud-oest de Texas i al nord de Mèxic.

## Referències

* ↑ Rafinesque C. S. 1818. Description of two new genera of North American fishes, Opsanus, and Notropis. Am. Monthly Mag. Crit. Rev. v. 2 (3) (gener del 1818). 203-204.
* ↑ BioLib (anglès)
* 1 2 «Notropis chihuahua» (en anglès). FishBase. Froese, Rainer; Pauly, Daniel (editors).
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Simons, Andrew M. & Mayden, Richard L. (1997): Phylogenetic Relationships of the Creek Chubs and the Spine-Fins: an Enigmatic Group of North American Cyprinid Fishes (Actinopterygii: Cyprinidae). Cladistics 13(3): 187-205.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Jacques Bral

Jacques Bral (21 de setembre de 1948 - 17 de gener de 2021) va ser un director, guionista i productor de cinema francès. També va ser pintor.

## Biografia

Després dels seus estudis a l'Alborz High School a Teheran, Bral va abandonar la Iran el 1966 cap a França. De 1966 a 1968, va estudiar arquitectura a Beaux-Arts de París i va codirigir el curtmetratge Quand tout le monde est parti amb Julien Lévi i Jean-Paul Leca. Després va dirigir els llargmetratges M-88 el 1970 i Frisou el 1973, tots dos en blanc i negre. El 1975 va dirigir Une baleine qui avait mal aux dents, protagonitzada per Francis Blanche i Bernadette Lafont.
L'any 1978, Bral va fundar la productora Les Films Noirs, responsable de l'estrena de Extérieur, nuit l'any 1980. Va ser remasteritzada per al Festival Lumière a Lió el 2009, i una reestrena als cinemes es va produir el 27 juny de 2010.
El 1984, Bral va dirigir la pel·lícula Polar, que era una adaptació de la novel·la Morgue plein de Jean-Patrick Manchette. El 1989 va produir Street of No Return, el darrer llargmetratge de la carrera del director estatunidenc Samuel Fuller. La seva faula poètica Mauvais garçon fou estrenada el 1993.
Després de dirigir moltes pel·lícules, Bral es va centrar en l'escriptura de guions i va exercir de director i guionista de la pel·lícula Un printemps à Paris, que va guanyar el Gran Premi al Police Paris New York Film Festival el 2007. El 2012, va dirigir i produir Le noir (te) vous va si bien, una tragèdia romàntica transcultural.
Jacques Bral va morir a París el 17 de gener de 2021 a l'edat de 72 anys.

## Filmografia
### Director

* 1974 : Une baleine qui avait mal aux dents
* 1980 : Extérieur, nuit
* 1984 : Polar
* 1993 : Mauvais Garçon
* 2006 : Un printemps à Paris
* 2012 : Le noir (te) vous va si bien

### Actor

* 1983 : Quelques hommes de bonne volonté (minisèrie) réal. François Villiers
* 1995 : L'Embellie, telefilm de Charlotte Silvera : client del comerç

## Referències

* ↑ «Le cinéaste Jacques Bral, réalisateur d'"Extérieur nuit", est décédé» (en french). Le Progrès, 17-01-2021.
* ↑ «Jacques Bral - Plasticien et cinéaste» (en french). Jacques Bral.
* ↑ «Extérieur, nuit» (en french). Les Films Noirs. Arxivat de l'original el 17 December 2009. [Consulta: 7 febrer 2023].
* ↑ «Prix Lumière 2009» (en french). Institut Lumière.
* ↑ «Polar» (en french). Les Films Noirs. Arxivat de l'original el 8 February 2011. [Consulta: 7 febrer 2023].
* ↑ «Sans Espoir de Retour» (en french). Thunder Films International. Arxivat de l'original el 2010-02-23.
* ↑ «Un printemps à Paris» (en french). Thunder Films International. Arxivat de l'original el 23 February 2010.
* ↑ «Police Paris New York Film Festival 2007» (en french). French Culture. Arxivat de l'original el 4 July 2011. [Consulta: 7 febrer 2023].
* ↑ «Le cinéaste Jacques Bral, réalisateur d'"Extérieur nuit", est mort à l'âge de 72 ans» (en french). BFM TV, 17-01-2021.

## Enllaços externs

* 8 films liés à Jacques Bral a Ciné-Ressources.net
* Les films de Jacques Bral a Dailymotion
# Vicenzo Sinatra

Vincenzo Sinatra (Noto, 1720 – 1765) va ser un arquitecte sicilià del segle xviii, nascut a Noto. Va ser alumne de Rosario Gagliardi, i va treballar en l'estil barroc sicilià i posteriorment dins del neoclassicisme. Després del terratrèmol que va afectar Sicília el 1693, la ciutat de Noto va ser completament reconstruïda a un nou lloc. Les seves obres a la nova ciutat inclouen l'església del Monte Vergine, l'església de Sant Joan Baptista, la Basílica de Santa Maria Maggiore i el seu "Loggiato" a Ispica. Un dels seus treballs més notables és el Palazzo Ducezio (actualment el municipi), la construcció del qual es va iniciar el 1746.
# Txumaki

Txumaki - Чумаки (rus) - és un poble (un khútor) de l'óblast de Bélgorod, a Rússia. El 2010 tenia 37 habitants. Pertany al districte (raion) de Stari Oskol.

## Referències

* ↑ Летопись населённых пунктов Белгородской области: Село Котово Старооскольского городского округа Белгородской области: история [села Котово, села Терехово] / Котовская библиотека; сост. Рудакова Тамара Ивановна. — Котово: Котовская библиотека, 1996. — 75 с.
* ↑ «Храм в честь Покрова Пресвятой Богородицы (с. Федосеевка)». ИМЦ «Православное Осколье», 11-10-2012. Arxivat de l'original el 2018-06-12. [Consulta: 9 juny 2018].
# Antígona

«Antígona o Antigona» té aquests significats:
* (129) Antigone, asteroide descobert el 1873 per Christian Heinrich Friedrick Peters
* Personatges:
** Antígona (filla d'Èdip)
** Antígona (filla d'Eurició)
** Antígona (filla de Laòmedon)
** Antígona (filla de Feres)
** Antígona (mare de Berenice I), mare de Berenice I i esposa de Ptolemeu Lagos
** Antígona (esposa de Pirros), esposa de Pirros de l'Epir
* Obres:
** Antígona (Sòfocles) (-442 aC), peça teatral de Sòfocles
** Antigone (Rotrou), (1637) tragèdia de Jean Rotrou
** Antigona (1772), òpera de Tommaso Traetta
** Antigone (Honegger) (1927), òpera d'Arthur Honegger
** Antígona (Salvador Espriu) (1939), peça teatral de Salvador Espriu
** Antígona (Anouilh) (1944), peça teatral de Jean Anouilh
** Antígona (Carl Orff) (1949), òpera de Carl Orff
** Antígona 66, peça teatral de Josep Maria Muñoz Pujol
** Quartier Antigone, obra de Ricard Bofill a Montpeller
# Notropis cummingsae

Notropis cummingsae és una espècie de peix cipriniforme de la família dels ciprínids.

## Morfologia

Els mascles poden assolir els 7,2 cm de longitud total.

## Distribució geogràfica

Es troba a Nord-amèrica.

## Referències

* 1 2 «Notropis cummingsae» (en anglès). FishBase. Froese, Rainer; Pauly, Daniel (editors).
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Simons, Andrew M. & Mayden, Richard L. (1997): Phylogenetic Relationships of the Creek Chubs and the Spine-Fins: an Enigmatic Group of North American Cyprinid Fishes (Actinopterygii: Cyprinidae). Cladistics 13(3): 187-205.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Daan Everts

Daan Everts (Wildervank, 10 d'abril de 1941) és un diplomàtic neerlandès i cap de la missió de l'Organització del Tractat de l'Atlàntic Nord a l'Afganistan. Encapçalà la primera Missió Internacional d'Observació Electoral del referèndum sobre la independència de Catalunya de 2017.

## Referències

* ↑ «Ambassador Daan W. Everts» (en anglès). Organització del Tractat de l'Atlàntic Nord, 2015. [Consulta: 17 setembre 2017].
# Selinunt (Acaia)

* Per a altres significats, vegeu «Selinunt (riu)».
El riu Selinunt (grec: Σελινούντας) és un riu de Grècia situat a Acaia, que neix a les muntanyes de l'Erimant, prop del poble de Kato Vlasia, a la vora de Kalàvrita.
Discorre generalment en direcció nord-est a través dels municipis de Kalàvrita i Egialea. Desemboca al golf de Corint, en un lloc proper a la ciutat d'Ègion. Estrabó diu erròniament que desemboca a la mateixa ciutat d'Ègion. Pausànias diu que desembocava entre Ègion i Hèlice.

## Notes

* ↑ Segons el Diccionari Grec-Català, p. 1329, i les obres de la Fundació Bernat Metge

## Referències

* ↑ Smith, William (ed.). «Achaia». Dictionary of Greek and Roman Geography (1854). [Consulta: 8 desembre 2022].
# Walter Kadow

Walter Kadow (1860-31 de maig de 1923) va ser un mestre d'escola alemany que va ser assassinat pels nazis en un bosc prop de Parchim. Kadow era un antic freikorp que acabà militant en el comunisme, i els nazis sopitaren que havia traït Albert Leo Schlageter, nacionalista membre dels Freikorps, davant les autoritats franceses del Ruhr arran del sabotatge de la línia de tren entre Dortmund i Duisburg. Schlageter va ser executat pels francesos i més tard va ser considerat com un màrtir pels nazis. Rudolf Höss, que més tard es convertiria en el primer comandant d'Auschwitz, va ser condemnat a deu anys per l'assassinat. El seu còmplice, Martin Bormann, ex-alumne de Kadow i futur secretari personal d'Adolf Hitler, va ser condemnat a un any de presó per la seva participació en l'assassinat.

## Referències

* ↑ (anglès) Gutman,Yisrael; Berenbaum, Michael.Anatomy of the Auschwitz death camp, Indiana University Press, 1998, p.290, ISBN 025320884X ,9780253208842
* ↑ (anglès) Davidson, Eugene.The Trial of the Germans: an account of the twenty-two defendants before the International Military Tribunal at Nuremberg, University of Missouri Press, 1997, p.101, ISBN 0826211399 ,9780826211392
# Tour de Flandes 1933

El Tour de Flandes 1933 és la 17a edició del Tour de Flandes. La cursa es disputà el 2 d'abril de 1933, amb inici a Gant i final a Wetteren després d'un recorregut de 227 quilòmetres.
El vencedor final fou el belga Alfons Schepers, que s'imposà a l'esprint en l'arribada a Wetteren. Els també belgues Léon Tommies i Romain Gijssels arribaren segon i tercer respectivament.

## Classificació final

| | Ciclista | Equip | Temps |
| 1 | Alfons Schepers (BEL) | La Française - Dunlop | 6h 51' 00" |
| 2 | Léon Tommies (BEL) | Alcyon-Dunlop | m. t. |
| 3 | Romain Gijssels (BEL) | Dilecta-Wolber | m. t. |
| 4 | Alfons Deloor (BEL) | Dilecta-Wolber | m. t. |
| 5 | Joseph Lambert (BEL) | Dilecta-Wolber | m. t. |
| 6 | Léon Louyet (BEL) | Genial Lucifer - Hutchinson | m. t. |
| 7 | Emiel Decroix (BEL) | Cycles Depas | m. t. |
| 8 | Georges Lemaire (BEL) | Cycles Depas | m. t. |
| 9 | Jozef-Hubert Horemans (BEL) | Dilecta-Wolber | m. t. |
| 10 | Sylvère Maes (BEL) | Alcyon-Dunlop | m. t. |

## Referències

* Resultats a sitiodeciclismo.net
* Resultats a cyclebase.nl

## Enllaços externs

* Web oficial
# Antoni Ollé Pinell

Antoni Ollé Pinell (Barcelona 1897 - 1981) va ser un gravador, pintor i fotògraf català.
Arrelat familiarment a Balaguer, va entrar en el món de les arts del llibre de la mà del bibliòfil i editor Ramon Miquel i Planas. La seva tasca professional més constant va ser la de fotògraf de galeria, però la seva activitat artística més destacada va ser la de xilògraf, encara que practicà altres tècniques de gravat i la pintura a l'oli, art en el qual se centrà en un paisatgisme proper al de la Generació de 1917.
Com a xilògraf s'inicià el 1922 i va fer quantitat d'ex-libris, nadales, estampes, però sobretot destaquen les il·lustracions de llibres. Sobresurt una edició de L'Atlàntida de Verdaguer (1946), i veritables prodigis tècnics de xilografies en diverses tintes com L'ingenu amor de Carles Riba (1948) o Primer viaje de Colón según su diario de a bordo (1944), on el frontis és una de les estampes xilogràfiques més complexes de la història del gravat, ja que té tretze superposicions de colors a la "planxa perduda". És ben representat en els fons de la Biblioteca de Catalunya i a l'Arxiu Comarcal del Baix Penedès, al Vendrell, on tenia casa al barri marítim de Sant Salvador.
Fou membre numerari de la Reial Acadèmia Catalana de Belles Arts de Sant Jordi, de la que va ser actiu secretari general (1954-56 i 1963-69), i hi publicà el catàleg dels dibuixos de Lluís Rigalt existents en aquella institució.

## Referències

* ↑ «Antoni Ollé Pinell». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Núria Terrades Boscà, L'obra xilogràfica d'Antoni Ollé Pinell, Biblioteca de Catalunya, Barcelona 1986.
* Immaculada SOCIAS BATET & Esther ALSINA GALOFRÉ. "El fons documental d'Antoni Ollé Pinell (Barcelona 1997-1981) a l'Arxiu Comarcal del Baix Penedès", Departament de Cultura de la Generalitat de Catalunya / Consell Comarcal Baix Penedès, El Vendrell 2015.
# Notropis cumingii

Notropis cumingii és una espècie de peix cipriniforme de la família dels ciprínids que es troba a Mèxic.

## Referències

* ↑ «Notropis cumingii» (en anglès). FishBase. Froese, Rainer; Pauly, Daniel (editors).

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D.E., 1990. A working list of fishes of the world. Copies available from D.E. McAllister, Canadian Museum of Nature, P.O. Box 3443, Ottawa, Ontario K1P 6P4, Canadà. 2661 p. plus 1270 p. Index
* Moyle, P. i J. Cech.: Fishes: An Introduction to Ichthyology, 4a edició, Upper Saddle River, Nova Jersey, Estats Units: Prentice-Hall. Any 2000.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9
* Simons, Andrew M. & Mayden, Richard L. (1997): Phylogenetic Relationships of the Creek Chubs and the Spine-Fins: an Enigmatic Group of North American Cyprinid Fishes (Actinopterygii: Cyprinidae). Cladistics 13(3): 187-205.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.